Diari Oficial de la Generalitat Valenciana


Sumari del DOGV 9637, del 12-07-2023 (2023/7839)

ACORD de 7 de juliol de 2023, del Consell, pel qual s'autoritza una transferència de crèdit entre capítols i programes per a la inclusió de dues noves línies de subvenció en els capítols 4 i 7 del Programa 714.20, Ordenació i millora de la producció agrària, per al suport a les explotacions de cireres de la província d'Alacant, per import total d'1.770.000 euros. (Expedient 12.021/23-149).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9637

Data del DOGV
:   12-07-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/7839


Data del document
:   07-07-2023

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 7 de juliol de 2023, del Consell, pel qual s'autoritza una transferència de crèdit entre capítols i programes per a la inclusió de dues noves línies de subvenció en els capítols 4 i 7 del Programa 714.20, Ordenació i millora de la producció agrària, per al suport a les explotacions de cireres de la província d'Alacant, per import total d'1.770.000 euros. (Expedient 12.021/23-149). [2023/7839]  
  
El Consell, amb data 29 de juny de 2023, va acordar iniciar actuacions per a pal·liar l'extraordinària falta de producció dels cultius dedicats a la cirera donada la persistent concurrència de factors climàtics, ambientals, i incendis, que s'han acumulat en els últims anys i que suposen una greu pèrdua econòmica a explotacions agrícoles i comercialitzadores de cireres. En l'esmentat acord es recull que, mitjançant ordre de la conselleria competent en matèria d'agricultura, s'aproven les bases reguladores i la convocatòria d'ajudes per concurrència competitiva a explotacions agrícoles i comercialitzadors de cireres, havent d'incloure la quantia global màxima destinada a finançar aquestes ajudes.  
  
Per això, la Conselleria d'Agricultura, Desenvolupament Rural, Emergència Climàtica i Transició Ecològica proposa la inclusió de dues línies de subvenció de concurrència competitiva, en els capítols 4 i 7 del Programa 714.20, Ordenació i millora de la producció agrària, per import d'1.500.000 i 270.000 euros, respectivament, amb la fi convocar ajudes destinades a pal·liar la falta de producció dels cultius dedicats a la producció de cirera de la província d'Alacant.  
Per al seu finançament es proposa una minoració de crèdit de la línia de subvenció de concessió directa article 168.1.c S9243, «Ajudes a empreses agroalimentàries amb dificultats per pertorbacions excepcionals del mercat», del capítol 4 del programa 542.70, Indústries agroalimentàries, transferència de tecnologia R+D+I, que una vegada tramitada la seua convocatòria i concedides les ajudes, té disponibilitats de crèdit no vinculades a compromisos de despesa ni a afectes a finançament finalista, per un import d'1.000.000 d'euros.  
Al mateix temps, es proposa la minoració de crèdit disponible de la línia de subvenció de concurrència competitiva S8796, «Suport a la investigació de projectes d'energies renovables de caràcter innovador en l'àmbit mediambiental», del capítol 4 del programa 442.61, Transició ecològica, per import de 500.000 euros, i de la línia de subvenció també de concurrència competitiva, S8978, «Suport a la investigació de projectes d'energies renovables de caràcter innovador en l'àmbit mediambiental», del capítol 7 del mateix programa 442.61, per un import de 270.000 euros, totes dues línies amb crèdit en situació de disponible i no subjecte a finançament condicionat.  
A aquest efecte, i en virtut del que es disposa en els articles 21 i 23 de la Llei 9/2022 de pressupostos de la Generalitat per a l'exercici 2023, a proposta del conseller d'Hisenda i Model Econòmic, el Consell  
  
  
ACORDA  
  
Primer  
Autoritzar una minoració de crèdit en les aplicacions i pels imports que es detallen:  
  
Aplicació Import  
84.78.92.186.51.5 1.000.000,00  
00.58.91.131.03.3 500.000,00  
26.27.55.462.75.0 270.000,00  
Total minoració 1.770.000,00  
  
  
  
Segon  
A conseqüència de l'apartat anterior, s'autoritza la modificació de les línies de subvenció, segons es detalla a continuació:  
  
Tercer  
Autoritzar un increment de crèdit en les aplicacions i pels imports que es detallen:  
  
Aplicació Import  
98.71.97.976.10.4 1.500.000,00  
47.79.87.992.04.3 270.000,00  
Total augments 1.770.000,00  
  
  
Quart  
A conseqüència de l'apartat anterior, s'autoritza la inclusió de dues noves línias de subvenció de concurrència competitiva, amb les dades descriptives i per l'import que es detalla a continuació:  
  
Codi: S1445 Denominació: Suport a les explotacions de cireres de la província d'Alacant CAP:4  
Import: 1.500.000,00 Beneficiaris previstos: productors agraris de cireres  
Mode de concessió:  
Concurrència competitiva Descripció i finalitat: ajudes per a compensar les pèrdues de producció de la cirera.  
Publicar dades: sí Aportació Generalitat no condicionada: 1.500.000,00  
  
  
Codi: S1446 Denominació: Suport a les explotacions de cireres de la província d'Alacant CAP:7  
Import: 270.000,00 Beneficiaris previstos: productors agraris de cireres  
Mode de concessió:  
Concurrència competitiva Descripció i finalitat: ajudes a inversions en el sector productor de la cirera.  
Publicar dades: sí Aportació Generalitat no condicionada: 270.000,00  
  
  
  
València, 7 de juliol de 2023  
  
La consellera secretària,  
AITANA MAS MAS